रेडिमेड की दुकान में चोरी
किशनगढ-!-सब्जी मंडी क्षेत्र स्थित रेडिमेड की दुकान में शनिवार देर रात चोरों ने शटर के ताले तोड़कर नकदी सहित हजारों रुपए के कपड़े चुरा लिए। चोरी का पता सुबह चला, जब दुकान मालिक को ताले गायब मिले। जानकारी के अनुसार सब्जी मंडी क्षेत्र में बंटी वासवानी की रेडिमेड की दुकान है। बंटी रोजाना की तरह अपनी दुकान शनिवार रात १० बजे बंद कर घर चला गया। रविवार सुबह ७ बजे जब
वह दुकान पहुंचा तो उसे दुकान के शटर पर लगे ताले गायब मिले। शटर खोलने पर दुकान के अंदर रेडिमेड का सामान बिखरा पड़ा था। चारों ओर ब\\\"ाों के कपड़े इधर-उधर बिखरे थे और गल्ले से नकदी गायब थी।
सूचना पर पुलिस मौके पर पहुंची और मौका मुआयना किया। लगातार हो रही चोरी पर लोगों व व्यापारियों ने पुलिस के समक्ष नाराजगी जताते हुए गश्त तेज करने व अपराधियों की धरपकड़ करने की मांग की।
bho_Deva hin_Deva hin_Deva hin_Deva